section_heading: Životopis
paragraph_text: Prije rata, s Nikom Milićevićem, pokrenuo u Sarajevu napredni "mjesečnik za kulturne probleme" Jugoslovensku reviju (1930.). Bio je također urednik beogradskog izdavačkog poduzeća Kosmos (1937. – 1938.), poslije rata urednik Pregleda (1946-1948), Brazde (1950. – 1951.), Enciklopedije Jugoslavije za BiH (od 1951.), Života (1954. – 1956.). Predsjednik Udruženja književnih prevodilaca BiH (do 1963.), predsjednik Saveza književnih prevodilaca Jugoslavije (1963-1966), član ANUBiH, član P.E.N. kluba.